Държавен вестник, бр. 7, 2006 г., стр. 25

Б Р О Й  7
Д Ъ Р Ж А В Е Н   В Е С Т Н И К
С Т Р .  25
Чл. 71. (1) След приключване на преписки-
те материалите в тях се описват, подшиват,
номерират и съхраняват в архива.
 (2) Приключени преписки, които са необ-
ходими във връзка с работата на прокурорите,
могат да се изискват с резолюция, а след отпа-
дане на нуждата се връщат в деловодството за
архивиране.
(3) Прилагането на материали от една пре-
писка към друга преписка се отбелязва в съот-
ветните дневници от деловодителите.
(4) При необходимост материалите по пре-
писка да се изпратят на друга прокуратура, уч-
реждение или орган, копие от изпратените ма-
териали се оставят в деловодството.
(5) Когато сигнали, молби и жалби се изпра-
щат по компетентност на други органи или на
друга прокуратура, задължително се уведомя-
ват писмено подателите им.
Раздел VI
Съхранение на веществените доказателства
Чл. 72. (1) Постъпилите в прокуратурите
веществени доказателства се приемат и впис-
ват от деловодството в книгата за веществени
доказателства.
(2) Приемането се извършва по данните,
посочени в описния акт на органа по разследва-
не, и се удостоверява с датирана бележка (сти-
кер), подписана от предаващия и приемащия
съдебен служител, трайно закрепена върху опа-
ковката на доказателството.
(3) Веществените доказателства се описват
подробно в книгата, като се означават видът,
марката, фабричният номер, броят, метражът,
теглото и степента на износеност, когато това
е от значение.
(4) Веществените доказателства се приемат
в прокуратурата, опаковани съобразно естест-
вото им с възможност да бъдат съхранявани.
Чл. 73. Върху опаковката на веществените
доказателства се поставя стикер с означение
на номера и годината на делото и номера, под
който са вписани в книгата за веществени до-
казателства.
Чл. 74. (1) Веществените доказателства, с
изключение на парите и другите ценности, се
съхраняват от деловодството в специални по-
мещения или обезопасени шкафове. Те не мо-
гат да се ползват за цели извън процеса.
(2) Парите и другите ценности се съхраняват
в банков трезор.
Чл. 75. Взривните вещества, огнестрелните
оръжия, боеприпасите, отровните и упойващи-
те вещества се предават за съхранение в съот-
ветното районно полицейско управление с про-
токол, изготвен от деловодството, съдържащ
точното им описание, номерата на следствено-
то дело и прокурорската преписка, датата на
предаването и подписите на съдебните служи-
тели, които са го извършили.
Чл. 76. Наркотичните вещества, прекурсо-
рите и растенията, съдържащи наркотични ве-
щества, се съхраняват и унищожават по реда на
Закона за контрол върху наркотичните вещес-
тва и прекурсорите.
Чл. 77. Веществените доказателства се пре-
доставят за експертизи с писмен протокол, из-
готвен от деловодството, съдържащ точното им
описание, номерата на следственото дело и
прокурорската преписка, датата на предаване и
подписите на предаващия и приемащия съде-
бен служител.
Чл. 78. Деловодството изпраща веществени-
те доказателства на по-горната прокуратура
само при изрично поискване.
Чл. 79. (1) Веществените доказателства се
проверяват всяка година от комисия, включва-
ща съдебни служители от деловодството и пред-
седателствана от съдебния администратор или
административния секретар.
(2) Комисията проверява налице ли са всич-
ки веществени доказателства, правилно ли се
съхраняват и има ли доказателства, по отно-
шение на които не е направено разпореждане
на прокурора или разпореждането не е изпъл-
нено. Комисията изготвя протокол за провер-
ката, който се съхранява в деловодството като
приложение към книгата за веществени до-
казателства.
Чл. 80. (1) Веществените доказателства, за
които с постановление е разпоредено връща-
не на собственика или предоставяне на друга
институция, се предават с протокол, съдър-
жащ: точно описание, номерата на следстве-
ното дело и прокурорската преписка, датата
на предаването и подписите на приемащото и
предаващото лице.
(2) Когато собственикът не потърси вещес-
твените доказателства в законоустановения
срок, разпореждането с тях се осъществява по
реда, предвиден в НПК и ЗСВ.
Чл. 81. (1) На унищожаване подлежат вещес-
твените доказателства, за които това е поста-
новено изрично.
(2) Унищожаването се извършва от коми-
сия, назначена от ръководителя на прокурату-
рата, която съставя протокол.
(3) В протокола се отбелязват по вид, коли-
чество и размер унищожените веществени до-
казателства, както и тяхното състояние.
(4) Въз основа на съставения протокол се
прави отбелязване в книгата за веществените
доказателства.
(5) Ако веществените доказателства са били
унищожени или повредени поради недобро съх-
ранение или по други причини, след постъпва-
нето им в прокуратурата съответната комисия
съставя протокол за констатиране на посоче-
ните обстоятелства и го представя на ръково-
дителя на прокуратурата.